Nr. C 248/10 De Europæiske Fællesskabers Tidende 29. 9. 89 
Forslag til Rådets forordning (EØF) om anvendelse af Traktatens artikel 85, stk. 3, på visse 
kategorier af aftaler og samordnet praksis inden for luftfartssektoren 
KOM(89) 417 endelig udg. 
(Forelagt af Kommissionen den 8.' september 1989) 
(89/C 248/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 87, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
I Rådets forordning (EØF) nr. 3975/87 ('), ændret ved 
forordning nr. ... (2), fastsættes fremgangsmåden for 
anvendelse af konkurrencereglerne på virksomheder i 
luftfartssektoren; 
bestemmelserne i Traktatens artikel 85, stk. 1, kan 
erklæres uanvendelige på visse kategorier af aftaler, 
vedtagelser og samordnet praksis, der opfylder betingel­
serne i artikel 85, stk. 3; 
fælles bestemmelser for gennemførelse af artikel 85, stk. 
3, skal i henhold til artikel 87 vedtages i form af en 
forordning; i medfør af artikel 87, stk. 2, litra b), skal en 
sådan forordning fastlægge de nærmere retningslinjer for 
anvendelsen af bestemmelserne i artikel 85, stk. 3, under 
hensyntagen til nødvendigheden af dels at sikre et effek­
tivt tilsyn, dels at forenkle den administrative kontrol 
mest muligt; i henhold til artikel 87, stk. 2, litra d), har 
en sådan forordning til formål at fastlægge opgavefor­
delingen mellem Kommissionen og Domstolen; 
international luftfart mellem Fællesskabet og tredjelande 
reguleres i øjeblikket på grundlag af internationale og 
bilaterale aftaler mellem medlemsstater og tredjelande; 
ved mange af disse aftaler tillades eller tilskyndes luft­
fartsselskaber til at samarbejde om anliggender af 
handelsmæssig betydning; luftfartsselskaberne må ved 
anvendelsen af aftalerne ikke overtræde Traktatens 
konkurrenceregler, som gælder fuldt ud for alle luftfarts-
aktiviteter på fællesskabsrettens anvendelsesområde; ved 
anvendelsen af konkurrencereglerne må der imidlertid 
tages hensyn til forpligtelser i henhold til internationale 
traktater og det ønskelige i at billægge internationale 
tvister ved konsultation og forhandling: luftfartsselska-
(*) EFT nr. L 374 af 31. 12. 1987, s. 1. 
(2) Se side 7 i denne Tidende. berne bør være i stand til at føre deres forretningsvirk­
somhed på grundlag af en vis sikkerhed med hensyn til 
konkurrencereglernes anvendelse; 
Kommissionen bør derfor bemyndiges til ved forordning 
at erklære bestemmelserne 1 artikel 85, stk. 1, for 
uanvendelige på visse kategorier af aftaler mellem virk­
somheder, vedtagelser inden for sammenslutninger af 
virksomheder samt samordnet praksis; 
det er især ønskeligt, at der indrømmes gruppefritagelser 
for visse kategorier af aftaler, vedtagelser og samordnet 
praksis; Kommissionen bør i nært samarbejde med 
medlemsstaterne være i stand til præcist at fastlægge 
omfanget af disse fritagelser og betingelserne herfor; 
fritagelse kan ikke opnås, hvis de i artikel 85, stk. 3, 
nævnte betingelser ikke er opfyldt; Kommissionen bør 
derfor have beføjelse til at træffe egnede foranstalt­
ninger, hvis det måtte vise sig, at en aftale medfører virk­
ninger, der er uforenelige med artikel 85, stk. 3; 
Kommissionen bør derfor have mulighed for først at 
rette henstilling til parterne og dernæst træffe beslutning; 
denne forordning anfægter ikke anvendelsen af Trakta­
tens artikel 90 — 
UDSTEDT FØLGENDE FORORDNING: 
Artikel 1 
Denne forordning finder anvendelse på international 
luftfart mellem Fællesskabet og tredjelande. 
Artikel 2 
1. Med forbehold af anvendelsen af forordning (EØF) 
nr. 3975/87 og i overensstemmelse med Traktatens 
artikel 85, stk. 3, kan Kommissionen ved forordning 
bestemme, at artikel 85, stk. 1, ikke skal finde anvendelse 
på visse kategorier af aftaler mellem virksomheder, 
vedtagelser inden for sammenslutninger af virksomheder 
eller på samordnet praksis vedrørende internationale 
luftruter mellem Fællesskabet og et eller flere tredje­
lande. 
2. Kommissionen kan navnlig udstede forordninger 
vedrørende aftaler, vedtagelser eller samordnet praksis 
inden for et af følgende områder: 
29. 9. 89 De Europæiske Fællesskabers Tidende Nr. C 248/11 
— fælles planlægning og samordning af kapaciteten 
inden for ruteflyvning 
— indtægtsdeling i forbindelse med ruteflyvning 
— udarbejdelse i fællesskab af forslag til takster, priser 
og betingelser med hensyn til ruteflyvning med passa­
gerer, bagage og fragt 
— godkendelse af afgangs- og ankomsttidspunkter i 
lufthavne samt lufthavnsfartplanskoordinering. 
3. Med forbehold af stk. 2 fastsættes det i Kommissio-. 
nens forordninger, hvilke kategorier af aftaler, vedta­
gelser eller samordnet praksis disse finder anvendelse på, 
specielt med angivelse af: 
a) de restriktioner eller klausuler, der kan, eller ikke 
kan, indgå i aftalerne, vedtagelserne og den samord­
nede praksis 
b) de klausuler, som aftalerne, vedtagelserne og den 
samordnede praksis skal omfatte, eller andre betin­
gelser, der skal være opfyldt 
c) de ruter, som de finder anvendelse på. 
Artikel 3 
1. En forordning udstedt i henhold til artikel 2 
udstedes for et bestemt tidsrum. 
2. Den kan ophæves eller ændres, hvis forholdene har 
ændret sig på et punkt, der har været væsentligt for 
forordningens udstedelse; i så fald fastsættes der en 
tilpasningsfrist for aftaler og samordnet praksis, som var 
omfattet af den oprindelige forordning. 
Artikel 4 
Forordninger udstedt i henhold til artikel 2 kan inde­
holde en bestemmelse om, at de har tilbagevirkende 
gyldighed for aftaler, vedtagelser og samordnet praksis, 
der består på datoen på sådanne forordningers ikraft­
træden. 
Artikel 5 
Før Kommissionen vedtager en forordning, offentliggør 
den et udkast hertil og opfordrer alle berørte parter og 
organisationer til at fremsætte deres bemærkninger inden 
for en rimelig frist, som skal være på mindst en måned, 
og som fastsættes af Kommissionen. 
Artikel 6 
Kommissionen hører Det Rådgivende Udvalg for Kartel­
og Monopolspørgsmål på Luftfartsområdet, som er 
nedsat i henhold til artikel 8, stk. 3, i forordning (EØF) 
nr. 3975/87, før den offentliggør et udkast til forordning 
og udsteder en forordning. Artikel 7 
1. Tilsidesætter de pågældende personer en betingelse 
eller forpligtelse, der er knyttet til en fritagelse, som er 
indrømmet ved en forordning udstedt i henhold til 
artikel 2, kan Kommissionen med henblik på at bringe 
disse overtrædelser til ophør: 
— rette henstilling til de pågældende personer, og 
— hvis sådanne henstillinger ikke efterkommes af 
nævnte personer, og afhængig af hvor alvorlige de 
begående overtrædelser er, vedtage en beslutning, 
hvorved det enten forbydes dem eller pålægges dem 
at foretage bestemte handlinger, eller hvorved der, 
idet den gruppefritagelse, de havde opnået, tilbage­
kaldes, meddeles dem individuel fritagelse i henhold 
til artikel 4, stk. 2, i forordning (EØF) nr. 3975/87, 
eller hvorved den gruppefritagelse, de havde opnået, 
fratages dem. 
2. Konstaterer Kommissionen enten på eget inititativ 
eller på begæring af en medlemsstat eller af fysiske eller 
juridiske personer, som påberåber sig en berettiget inter­
esse, at en aftale, vedtagelse eller samordnet praksis, for 
hvilken der er indrømmet gruppefritagelse ved en forord­
ning udstedt i henhold til artikel 2, stk. 2, i et givet 
tilfælde alligevel har virkninger, som er uforenelige med 
artikel 85, stk. 3, eller er forbudt i henhold til artikel 86, 
kan den tilbagekalde gruppefritagesen for sådanne 
aftaler, vedtagelser eller samordnet praksis og i henhold 
til artikel 13 i forordning (EØF) nr. 3975/87 træffe alle 
passende foranstaltninger med henblik på at bringe disse 
overtrædelser til ophør, jf. dog nærværende 
artikels stk. 4. 
3. Inden Kommissionen træffer beslutning i henhold 
til stk. 2, kan den rette henstilling til de pågældende 
personer om at bringe overtrædelsen til ophør. 
4. Er den i stk. 1 og stk. 2 omhandlede situation 
opstået som følge af tredjelands love eller administrative 
bestemmelser eller som følge af bestemmelserne i en luft­
fartsaftale mellem en medlemsstat og et tredjeland, skal 
Kommissionen, inden den tilbagekalder gruppefrita­
gelsen, bringe bestemmelserne i artikel 18a i forordning 
(EØF) nr. 3975/87 i anvendelse. 
Artikel 8 
Denne forordning træder i kraft dagen efter offentliggø­
relsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.